Observatorio en Prescott

La Observatorio en Prescott estas astronomia observatorio fondita en 1994 en Prescott (Arizono, Usono) fare de la italdevena usona amatora astronomo Paul G. Comba (1926 – 2017), kiu uzis ĝin private inter 1995 kaj 2001. En 2011 ĝin aĉetis Matt Francis,Matt Francis, el la paĝaro de Lowell Observatory  kiu ekde tiam mastrumas kaj funkciigas ĝin. Ĝia MPC kodo estas 684.Kodoj de la Observatorioj (Minor Planet Center).

Ĝiaj ĉefaj instrumentoj estas du teleskopoj: unu 18-cola (45 cm) kaj la alia 10-cola (25 cm). Krome, tie estis instalitaj suna teleskopo Lunt 152 kaj "nano-laboratorio" kun skana elektrona mikroskopo.

La Observatorio en Prescott plenumas kaj observojn pri asteroidoj, kaj agadojn de scienca popularigo por lernantoj kaj studentoj. Ĝi estas aktiva kontribuanto de la interreta organizaĵo SLOOH, kiu estas unuaranga interret-elsenda realtempa organizaĵo pri ĉielaj eventoj.

 Notoj kaj referencoj 


 Eksteraj ligiloj 
  Prescott Observatory, el la paĝaro de PlaneWave Instruments
  "Komunuma Observatorio" permesas, ke ĉiuj kontribuu al astronomio, el Daily Courier
  Prescott Observatorio, turismaj informoj 

Prescott
Kategorio:Kantono Yavapai